**E L Ő T E R J E S Z T É S**

**Szombathely Megyei Jogú Város Közgyűlése Egészségügyi Szakmai Bizottságának 2020. október 28-i ülésére**

**Javaslat Szombathely MJV Kábítószerügyi Egyeztető Fóruma 2020. második félévi programtervének, az ahhoz kapcsolódó költségvetésének elfogadására**

A Kábítószerügyi Egyeztető Fórum (KEF) egy helyi szintű tanácsadó és egyeztető szakmai munkacsoport. A KEF – civil szervezetek, egyházi és más helyi közösségek, illetve intézmények bevonásával – szervezi meg és hangolja össze a stratégiai célokat szolgáló megelőzési tevékenységet. Munkáját nemcsak a kábítószer-fogyasztás visszaszorításában, hanem a mentálhigiénés problémák komplex kezelésében is kifejti.

A KEF elnökének személyét a polgármester jelöli ki.

A KEF tagság szakmai és civil szervezetekből áll, akik a következők:

* AGORA Szombathelyi Kulturális Központ
* Humán Harmónia Alapítvány
* Markusovszky Egyetemi Oktatókórház Drogambulancia
* OMSZ Szombathely
* Pálos Károly Szociális Szolgáltató Központ és Gyermekjóléti Szolgálat
* Szombathelyi Egészségügyi és Kulturális GESZ
* Szombathelyi Országos BV Intézet
* Szombathelyi Rendőrkapitányság
* Szombathelyi Tankerületi Központ
* Tíz lépcső Alapítvány
* Vas Megyei CSEÖH
* Vas Megyei Pedagógiai Szakszolgálat
* Vas megyei Rendőrfőkapitányság
* Vasi Ifjúságért Egyesület
* VMKH Népegészségügyi Főosztály

2019. év végén indult újra aktívan a KEF, mely azóta havonta ülésezik, mert a tagok azt szeretnék, hogy ez egy élő és jól működő fórum legyen. A KEF bővülése folyamatos, jelenleg 4 új tag kérte felvételét, a pillérek további tagok bevonását kezdeményezték.

A KEF a pillérek feladatellátását, programjainak megvalósítását nem csak szakmailag, hanem pénzügyileg is támogatja. Ennek az összegnek a felosztására és felhasználására a KEF pillérei minden évben javaslatot tesznek úgy, hogy az kizárólag szakmai szempontok alapján a település területén egységesen és célszerűen legyen felhasználva megelőzési célokra. Szombathely MJV Önkormányzata éves költségvetésében forrást biztosít a KEF működésének támogatására.

A 2020. évi pandémiás helyzet a Fórum által 2020. januárjában elfogadott éves programterv újragondolását tette szükségessé. Számos programot el kellett halasztani, némelyek egyáltalán nem valósulhatnak meg. A Fórum 2020. szeptember 25. napján tartott ülésén egy módosított programtervet és egy ahhoz kapcsolódó költségvetést szavazott meg. A költségvetés 1.537.000 Ft értékben tervez különböző drogprevenciós programokat. A vírushelyzet miatt a KEF pillérek is online programokban gondolkodnak. Jelenleg szervezés alatt állnak olyan programok ismert szakemberek bevonásával, akik vállalják az online térben történő megjelenést.

Az előterjesztés 1. számú melléklete Szombathely Megyei Jogú Város Kábítószerügyi Egyeztető Fórumának programtervezetét tartalmazza.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2020. október „ "**

**/: Dr. László Győző :/**

**HATÁROZATI JAVASLAT**

**............./2020. (X.28.) ESZB. sz. határozat**

1. Szombathely Megyei Jogú Város Egészségügyi Szakmai Bizottsága Szombathely Megyei Jogú Város Kábítószerügyi Egyeztető Fórumának működésére vonatkozó programtervezetét és az ahhoz kapcsoló költségvetést, az előterjesztés melléklete szerinti tartalommal tudomásul veszi.
2. A Bizottság javasolja az SZMSZ 66.§ 16. pontja alapján, hogy a Szombathelyi Egészségügyi és Kulturális Intézmények Gazdasági Ellátó Szervezet költségvetésében rendelkezésre álló fedezet terhére az 1. pontban elfogadott programok megvalósításához szükséges költségek kerüljenek kifizetésre.
3. A Bizottság javasolja a Közgyűlésnek, hogy a 2021. évi programok megvalósításához szükséges 2.000.000 Ft-ot a Szombathelyi Egészségügyi és Kulturális Intézmények Gazdasági Ellátó Szervezete 2021. évi költségvetésébe biztosítsa.

**Felelősök:** Dr. Kecskés László, az Egészségügyi Szakmai Bizottság elnöke

Dr. László Győző alpolgármester

(a végrehajtás előkészítéséért: Vinczéné Dr. Menyhárt Mária, az Egészségügyi és Közszolgálati Osztály vezetője,

Kovács Balázs, az Sport és Ifjúsági Iroda vezetője

Víghné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezet vezetője)

**Határidő:** azonnal (1. pont vonatkozásában)

folyamatos (2. pont vonatkozásában)

2021. évi költségvetés elfogadása (3. pont vonatkozásában)